kardosdrur/scandi-wiki huggingface dataset:
Mikael Dahl

Mikael Dahl (født omkring 1659 i Stockholm, død 20. oktober 1743 i London) var en svensk kunstner (portrætmaler), der stod i lære hos David Klöcker Ehrenstrahl, og som primært fik en karriere i England. Hans søn af samme navn var også maler.

Dahl lærte sig barokmaleriets teknik i den store Eherenstrahls malerifabrik. 1678 fulgte han en engelsk købmand til London, hvorfra han siden begav sig ud på en længere studierejse til Paris og Rom. I Rom malede han i 1687 et portræt af dronning Kristina af Sverige.

Han arbejdede i mange år i London og fremstod snart som en værdig udfordrer til den tyskfødte Godfrey Kneller (oprindeligt Gottfried Kniller), som var periodens mest populære portrætmaler i hofkredse. En kort periode mellem 1685 og 1689 arbejdede han også i Italien. I England fremstillede Dahl flere værker for hertugen af Somerset og for dronning Anne og hendes gemal, prins Jørgen.

I England er Dahl blandt andet repræsenteret på National Portrait Gallery og i Sverige findes han på Gripsholm med et portræt af den unge Karl XII.

Kilde
, forfattet af J.O. Granberg

Malere fra England
Malere fra Sverige
Personer fra Stockholm
Portrætmalere
Svenskere i 1600-tallet
Ugglan
Johan-Gottfried Wilhelm Palschau

Johan-Gottfried Wilhelm Palschau – eller Gotfred Vilhelm Palschau (1741 – ca. 1815) var en dansk pianist og komponist.

Han var søn af violinisten Peter Jacob Palschau (ca. 1708-1793), der kom til København omkring 1747 sandsynligvis fra Holsten. Det er muligt, at familienavnet stammer fra landsbyen Palschau/Palczewo ved Wisla-floden lidt syd for Gdansk i Polen, et område, der i 1700-tallet var tysk. Fra 1761 var Peter Jacob Palschau violinist i Det Kongelige Kapel og opdrog som enkemand 5 børn, der alle var musikalsk begavede. To af hans døtre medvirkede som sangsolister i Johann Adolph Scheibes sørgemusik ved Frederik V's begravelse i 1766.

Johan-Gottfried blev allerede som barn en anerkendt og efterspurgt cembalospiller, og rejste rundt i Nordeuropa i denne egenskab. I 1754 var han i London, i 1756 i Hamborg, i 1757 i Lübeck og på denne tid udgav han to cembalokoncerter i Nürnberg, hvor han måske også har spillet. I 1768 var han tilbage i København, men i 1771 opholdt han sig i Riga. Fra 1777 boede han tilsyneladende permanent i Sankt Petersborg og gav der eller i Moskva komcerter med med sig selv i hoverollen eller som akkompagnatør for andre. Den seneste registrerede optræden fandt sted i Skt. Petersborg i 1800 hvor han på pianoforte akkompagnerede den tyske sanger H. Chr. Wunder.

Hans overleverede kompositioner er fåtallige. Der kendes nogle cembalosonater, trykt 1761, 2 cembalokoncerter trykt 1771, men måske skrevet tidligere, en Aria Francois avec Variations for cembalo og flere sæt variationer over russiske folkemelodier.

Litteratur 
 V.C. Ravn: "Palschau, Gotfred Vilhelm" (i: Dansk biografisk Leksikon, 1. udgave, bind XII; KJøbenhavn 1898; s. 524)

Eksterne henvisninger 
 Om Palschau på DaCapo.dk 
 Gratis noder
 Noder i Det Kongelige Bibliotek

Komponister fra Danmark
Pianister fra Danmark
Wienerklassikkens komponister
Danskere i 1700-tallet
Danskere i 1800-tallet
Personer i Dansk Biografisk Leksikon
Harding Sonne

Hans Harding Sonne (født 3. september 1883 i København, død 23. juni 1966 i Hornbæk) var en dansk officer og kammerherre.

Han var søn af grosserer Edvard Christian Sonne (død 1926) og hustru f. Berg (død 1919), blev student 1900, sekondløjtnant 1905, premierløjtnant 1907, kaptajn 1919, oberstløjtnant 1931 og oberst 1937. Sonne var chef for 1. feltartilleriregiment 1938-45, kontorchef i Krigsministeriet 1927-32 og fik afsked 1945. Han var leder af Hærens Krudtværk i Frederiksværk 1946-47, tilsynsførende med Hærens Musikkorps 1928-55 og med de danske krigergrave m.v. fra 1948.

Han var formand for Artilleriofficersforeningen 1939-42 og for Dansk Korforening 1944-56 og blev æresmedlem af Feltartilleriforeningen i København og af Dansk Korforening. Han var Kommandør af Dannebrog og Dannebrogsmand og bar Hæderstegnet for god tjeneste ved Hæren og udenlandske ordener.

Han har bl.a. komponeret: Veterankantaten (1914, opført i Det Kongelige Teater og Københavns Rådhus).

Han blev gift 2. maj 1913 med Edel van der Aa Kühle (23. august 1893 i Valby – 1. juli 1995), datter af fabrikant F.E. van der Aa Kühle og hustru Agnes Armgard de la Laing.

Kilder 
 Kraks Blå Bog 1957

Eksterne henvisninger 
 

Personer i Kraks Blå Bog (afdøde)
Kammerherrer fra Danmark
Officerer fra Danmark
Danskere i 1900-tallet
Kommandører af Dannebrog
Kontorchefer fra Danmark
Komponister fra Danmark
Personer fra København
Pickwick (temærke)

Pickwick er et temærke der ejes af den hollandske virksomhed Douwe Egberts.

Historie 
Douwe Egberts te har været markedsført under firmanavnet siden 1753, men i 1937 valgte direktøren Johannes Hessels hustru navnet Pickwick. Navnet var inspireret af Charles Dickens' Pickwick Klubben, og teen er markedsført med dette navn lige siden.

Produkter 
Pickwick-te inkluderer sort te, grøn te, hvid te, aromatiseret te og urtete.

Kilder

Eksterne henvisninger 
Officielle hjemmeside

Te
Fødevaremærker
Pickwick

Pickwick er flertydig og kan referere til:

Pickwick (temærke), et hollandsk temærke
Pickwick Klubben en roman af Charles Dickens eller dens hovedperson Mr Pickwick
Pickwick Klubben (film) en britisk film fra 1952
Pickwick Klubben (tv-serie) en BBC-tvserie fra 1985
Pickwick (Wiltshire), en forhenværende landsby i Wiltshire, som romanen har fået sit navn efter
Pickwick (musical)
Kylie Hits

Kylie Hits er et opsamlingsalbum af den australske sangerinde Kylie Minogue, udgivet i Japan den 16. marts 2011, i Hong Kong den 2. juni 2011 og i Filippinerne den 28. juni 2011 af EMI. Albummet indeholder sange fra Light Years (2000), Fever (2001), Body Language (2003), Ultimate Kylie (2004), Showgirl Homecoming Live (2007), X (2007) og Aphrodite (2010).

Sporliste 
"Can't Get You Out of My Head" – 3:49
"All the Lovers" – 3:20
"Wow" – 3:12
"Spinning Around" – 3:26
"On a Night Like This" – 3:31
"In Your Eyes" – 3:18
"Love at First Sight" – 3:57
"Slow" – 3:15
"I Believe in You" – 3:21
"2 Hearts" – 2:52
"Get Outta My Way" – 3:38
"The Loco-Motion" (Live version from Showgirl Homecoming Live) – 4:45
"I Should Be So Lucky" (Live version from Showgirl Homecoming Live) – 3:23
"Get Outta My Way" (Yasutaka Nakata Remix) – 5:28

Bonus DVD
"All the Lovers"
"Get Outta My Way"
"2 Hearts"
"Wow"
"In My Arms"
"The One"
"All I See"
"I Believe in You"
"Giving You Up"
"Slow"
"Chocolate"
"Can't Get You Out of My Head"
"Spinning Around"

Udgivelsehistorie

Referencer

Eksterne henvisninger 
Kylie Hits på Allmusic

Kylie Minogue-opsamlingsalbum
Kylie Minogue-musikvideoer og DVD
Opsamlingsalbum fra 2011
Jens Rodsteen

Jens Rodsteen (1633 – 1706 på Rodsteenseje) var en dansk søofficer, bror til Markor Rodsteen.

Officer 
Han var søn af Steen Rodsteen til Lerbæk og Sønder Elkær (død 1664) og Margrethe Lavesdatter Urne (død 1664). Han var af gammel adelig slægt, der stammer fra det schwabiske og rhinlandske ridderskab (Rodenstein, Rothenstein).

1657 udnævntes han til skibskaptajn, men havde forinden tumlet sig i udlandet og var nået endogså til Asien og Ægypten. I krigen 1657-60 var han i forskellig virksomhed til søs og erobrede en svensk skude ved Malmø. 1665 forfremmedes han til schoutbynacht, fire år senere til viceadmiral samt assessor i Admiralitetet; 1670 erholdt han sammen med Cort Adeler og Niels Juel eneret til handel på Grønland. Af Griffenfeld og Adeler var Rodsteen en velset officer, for hvem der endogså – skønt forgæves – blev arbejdet på, at han skulle fortrænge Niels Juel. 1670 sendtes Rodsteen til Island og Færøerne for at modtage indvånernes hyldingsed til Christian V; 1675 var han først eskadrechef i hovedflåden under Adeler, senere blokerede han med den hollandske admiral Jacob Binckes, og underlagt sin bror Markor, Wismar. Det påfølgende år havde han først en kommando i Kattegat, sluttede sig senere til Juel i Østersøen og deltog i slagene ved Trelleborg og Øland. Han nævnes dette år og fremdeles som admiral, har også samme gage som broderen, men hans formelle udnævnelse til denne charge kendes ikke. 1677 tog han som eskadrechef del i slaget på Køge Bugt; det påfølgende år var han med Niels Juels flåde ved Kalmar Sund og senere ved Rügens erobring. 1679 havde han med en eskadre station i Øresund, hvor der imidlertid ikke forefaldt noget nævneværdigt. Sammen med sin broder afskedigedes han efter fredslutningen med løfte om at blive befordret i civilt embede, men dette løfte opfyldtes aldrig.

Rodsteen ejede i København den store gård, der 1682 solgtes til Søkvæsthus (i den nuværende Kvæsthusgade). Han døde 1706; blev gift 1668 med Sophie Amalie Gersdorff, datter af Joachim Gersdorff. Med hende fik han Hovedstrup (ved Aarhus), som han ombyggede 1681 og kaldte Rodsteenseje.

Han er begravet i Odder Kirke, hvor der er opsat et epitafium af marmor over ham og hans hustru.

Kilder 
 Carl With-Seidelin, "Jens Rodsteen", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Admiraler fra Danmark
Danskere i 1600-tallet
Jens
Godsejere fra Danmark
Personer i Karl Gustav-krigene fra Danmark-Norge
Personer i Den Skånske Krig fra Danmark-Norge
Arns

Arns:
 Arns Herred, et herred i det gamle hertugdømme Slesvig vest for Slesvig by

 Gabriel Arns ∞ Helena Steiner
 Paulo Evaristo Arns (1921, Forquilhinha  2016, São Paulo)
 Zilda Arns (Neumann) (1934, Forquilhinha  2010, Porto Príncipe), en brasiliansk børnelæge og sundhedsarbejder

Se også 
 Arens
 Arendt, Arndt
 Arntzen
Arens

Navnet Arens kan henvise til flere forskellige personer:

 Arens, Johann August (2. oktober 1757 – 18. august 1806) – tysk arkitekt
 Arens, Richard Friederich (24. april 1919 – 3. maj 2000) – tysk amerikansk matematiker
 Arensas, Mošė (født 27. december 1925) – Israels forsvarsminister 1988-1990
Arendt

Arendt:
 Hannah Arendt
 Niels Henrik Arendt (1950-2015), biskop over Haderslev Stift
 Isabella Arendt, landsformand (2019-) for Kristendemokraterne

Se også 
 Arndt
 Arntzen
 Arns
 Arens

Danske efternavne
Jødiske efternavne
Tyske efternavne
Heinrich Peter

Karl August "Heinrich" Peter (født 13. juni 1910) var en tysk hockeyspiller som deltog i de olympiske lege 1936 i Berlin. 

Peter spillede for HC Heidelberg, og han spillede i perioden 1930-1938 fem landskampe for Tyskland. Han var med på det tyske landshold ved OL i 1936, men han spillede blot én kamp (første gruppekamp, hvor Tyskland besejrede Danmark 6-0). Tyskland vandt deres indledende pulje med to sejre og var dermed i semifinalen. Her besejrede de Nederlandene med 3-0 og var derpå i finalen mod Indien, der ikke havde indkasseret mål indtil da. Tyskerne stod godt imod favoritterne og var blot bagud med 0-1 ved pausen, men i anden halvleg viste inderne deres klasse og vandt sikkert 8-1. De sikrede sig dermed guldet, mens tyskerne fik sølv, og nederlænderne vandt bronze efter sejr over Frankrig.

OL-medaljer 
 1936  Berlin –  Sølv i hockey (Tyskland)

Referencer

Eksterne henvisninger 

Hockeyspillere fra Tyskland
OL-medaljevindere fra Tyskland
Deltagere for Tyskland ved sommer-OL 1936
Olympiske sølvmedaljevindere fra Tyskland
Ludvig A. Petersen

Ludvig Adolph Petersen (31. maj 1848 i København – 10. april 1935 i Hillerød) var en dansk arkitekt.

Hans forældre var skibsbygmester ved Holmen, lærer på Kunstakademiet Zacharias Petersen (1811-1870) og Emilie Sophie Thortsen (1818-1876). Ludvig A. Petersen havde fra 1880 til 1918 sit udgangspunkt i de tekniske skoler i Vejle og Aarhus, hvor han fik stor betydning for den tekniske undervisning i perioden omkring århundredskiftet. Ludvig A. Petersen har sat sit præg på bybilledet i Aarhus. Gennem en længere årrække tegnede han flere skoler, bl.a. Teknisk Skole på Ingerslevs Plads og skolerne i Finsensgade, N.J. Fjords Gade, Paradisgade, Ny Munkegade (Samsøgades Skole) og Læssøesgade. I sine bygningsværker veksler Petersen, som historicistisk arkitekt, mellem flere stilarter. Tårnet på Sankt Nikolai Kirke og Missionshuset, begge i Vejle, er udpræget nygotiske, i røde mursten med hjørnespir og spidsbuede vinduer. Tårnet har aftrappede stræbepiller på hjørnerne og en bred gesimsfrise af formsten, mens missionshuset har friser og vinduesindramninger af gule sten. Nygotiske elementer går igen i flere skolebygninger, mens Vejle Teater er et eksempel på tidens brug af nybarok.

Familie
Ludvig A. Petersen var broder til kunstmaler, professor ved Kunstakademiet i København Edvard Petersen (1841-1911).

Han ægtede 19. maj 1881 i Aarhus Agnes Theodora Walther (30. april 1856 i København – 24. april 1937 i Hillerød), datter af arkitekt, professor Vilhelm Theodor Walther og Vilhelmine Christine Dorothea Tydsch. I ægteskabet fødtes sønnen biolog, botaniker og tegner Vagn Petersson.
Han er begravet på Holmens Kirkegård.

Kilder 
 
 Untitled Document

Arkitekter fra Danmark
Historicistiske arkitekter
Nationalromantiske arkitekter
Personer fra København
Danskere i 1800-tallet
Danskere i 1900-tallet
Marrakech-Tensift-Al Haouz

Marrakech-Tensift-Al Haouz  er en region i det nordlige Marokko, med et indbyggertal på  3.102.652 mennesker (2. september 2004) på et areal af  31.881 km². Regionens administrative hovedby er Marrakech.

Administrativ inddeling
Regionen er inddelt i et præfektur og fire provinser:

Præfektur:
Marrakech
Provinser:
Al Haouz, Chichaoua, El Kelaâ des Sraghna, Essaouira

Større byer
Indbyggertal i følge  folketællingen 2. september 2004.

Marrakech (823.154)
Essaouira (69.493)
El Kelaâ des Sraghna (68.694)
Ben Guerir (62.872)

Andre viktige byer:

Aït Ourir, Chichaoua, Tahannaout

Eksterne kilder og henvisninger

Marokkos regioner
Meknès-Tafilalet

Meknès-Tafilalet er en tidligere region i Marokko, med et indbyggertal på 2.141.527 mennesker (2. september 2004) på et areal af 60.407 km² . Regionens administrative hovedby Meknès. I 2015 blev området del i de nye regioner  Béni Mellal-Khénifra og Drâa-Tafilalet.

Administrativ inddeling
Regionen er inddelt i et præfektur og fire provinser: 

Præfektur:
 Meknès
Provinser:
 El Hajeb, Errachidia, Ifrane, Khénifra

Større byer
Indbyggertal i følge folketællingen 2. september 2004.

 Meknès (536.232)
 Errachidia (76.759)
 Khenifra (72.672)
 Azrou (47.540)
 Midelt (44.781)

Andre vigtige byer:
 El Hajeb, Ifrane

Eksterne kilder/henvisninger 

Marokkos regioner
Stendige

Stengærde eller stendige er et af rå og utilhuggede sten opbygget gærde/dige, enten bestående af en enkelt række oven på hinanden anbragte sten, enkelt stengærde eller af to rækker med småsten, jord imellem, dobbelt stengærde.

Eksterne henvisninger 
 stengærde — Ordbog — ODS
 Jette Bang (red.): Vejledning om beskyttede sten- og jorddiger; Kulturministeriet, Kulturarvsstyrelsen 2009; 

Hegn
Dige
Disney Channel Holiday Playlist

Disney Channel Holiday Playlist oversat til dansk Disney Channel Julesange, er et julealbum af forskellige Disneystjerner såsom: Ross Lynch, Bella Thorne, Zendaya, Bridgit Mendler, Adam Hicks, Coco Jones og McClain Sisters. 
Albummet udkommer til oktober 2012.

Trackliste 

Julealbum
Holiday Playlist
Album fra 2012
Thors Hal

Thors Hal er en tidligere restaurant og værtshus opført 1861 på Vesterbrogade 32, København, og tegnet af arkitekt H.C. Stilling. Stillings bygning blev nedrevet 1890 og den nuværende bygning opført ved arkitekt Julius Bagger.

Stedet hed siden Figaro og endnu senere Valencia og var populært hos det finere københavnske publikum, hvor blandt andet Simon Spies var blandt gæsterne. I 2001 kom USA's præsident Bill Clinton på besøg for at drikke en kop kaffe. Bygningens kulturhistorie beskrives detaljeret i Sven-Ole Thorsens selvbiografi Stærk mand i Hollywood (2007).

I 2013 flyttede brancheforeningen Danske Advokater ind i bygningen. Via en renovation blev bygningen i 2014 synlig for offentligheden, efter at have været skjult bag mellembygninger og forhus i mere end 125 år.

Eksterne henvisninger

Vesterbro
Værtshuse og spisesteder i København
Forsvundne bygninger, konstruktioner og anlæg i København
Operation Blue Jay

Operation Blue Jay var et projekt som, i de tidligere 1950'ere, skulle opføre den største og nordligste amerikanske luftbase, senere kendt som Thule Basen.

Arbejdet blev forestået af US Army Corps of Engineers (USACE). Der findes en film som beskriver projektet, filmen hylder i høj grad den heroiske amerikanske indsats; men er dog værd at se hvis man interesserer sig lidt for baserne i Grønland. Blue Jay. Filmen ligger på "Internet Archive" og er på amerikansk, uden undertekster, spilletid ca. 25 min.

Grønlands historie
USA's militæranlæg på Grønland
Nocturner af Frédéric Chopin

Frédéric Chopins nocturner tæller 21 solostykker for klaver komponeret mellem 1827 og 1846. De regnes for nogle af de fineste værker for klaver og har en fast plads i koncertrepertoiret.

Selve nocturnegenren blev opfundet af ireren John Field. Field havde stor indflydelse på Chopin, men Chopin forfinede genren, og Chopins nocturner har en rigere harmonik, mere varieret rytmik og en smidigere melodiføring.

Nocturnerne 1-18 blev udgivet i Chopins levetid i sæt à 2-3 styk. Fra og med opus 27 udgav Chopin sine nocturner parvist, således at de dannede en gensidig kontrast.

Nummer 19-21 blev faktisk komponeret først, nemlig forud for Chopins afrejse fra Polen, men blev udgivet posthumt. Oprindeligt var nummer 20 ikke klassificeret som en nocturne, men ved udgivelsen i 1870 fik den denne titel, og siden er den blevet trykt og indspillet sammen med Chopins øvrige nocturner.

Liste over Chopins nocturner

Noter

Eksterne henvisninger 

Værker af Frédéric Chopin
Ballader af Frédéric Chopin

Frédéric Chopins ballader er en samling af fire solostykker for klaver komponeret mellem 1835 og 1842. De hører til de mest udfordrende klaverværker.

Ordet ’ballade’ var knyttet til fransk poesi indtil midten af det 19. århundrede, da Chopin som en af de første dyrkede balladen som en musikalsk genre. De fire ballader siges at være inspireret af den polske digter Adam Mickiewicz. Hvordan de enkelte ballader er inspireret af ham er dog uklart.

Det står dog klart, at balladegenren er Chopins opfindelse, og at hans ballader ikke kan placeres inden for andre musikalske genrer (som f.eks. sonaten). Balladegenren har dog visse ligheder med klaversonaten. Chopins ballader har haft stor indflydelse på Franz Liszt og Johannes Brahms, som har komponeret deres egne ballader.

Ifølge komponisten og musikkritikeren Louis Ehlert ”afviger hver ballade fuldstændig fra de andre, og de har kun én ting til fælles – deres romantiske form og ædelheden i deres motiver.” Moderne musikforskere har dog påvist, at balladerne har en del mere til fælles, f.eks. ”balladetakten” (6/4 eller 6/8) mv.

De fire ballader hører til Chopins fineste og dybsindigste stykker og spilles ofte til koncerter.

Liste over Chopins ballader

Noter

Litteratur 
 Huneker, James. Chopin: The Man and His Music. 1921,  
 Nicholas, Jeremy. Chopin: His Life and Music. Naperville, Illinois: Sourcebooks MediaFusion, 2007, . 
 Schumann, Robert. Gesammelte Schriften über Musik und Musiker. 3. bind. Red. M. Kreisig, 5. oplag, Leipzig, 1914. 

Værker af Frédéric Chopin
Frans af Bourbon-Vendôme

Frans af Bourbon-La Marche (Frans 1., greve af Vendôme), (født 1470, død 30. oktober 1495), var en fransk adelsmand.

Han var søn af Jean 8. af Bourbon-Vendôme og Isabelle de Beauveau. 

Han var en tro tilhænger af Anne de Beaujeu (fransk prinsesse og regentinde) og kong Karl 8. af Frankrig.

I 1487 giftede Frans sig med  Marie af Luxemburg. 

Parret fik seks børn. Sønnen Karl af Vendôme (1489-1537) blev hertug af Vendôme. Han blev også oldefar til kong Henrik 4. af Frankrig (1553-1610). Datteren Antoinette de Bourbon (1493-1583) blev gift med Claude af Guise. Deres oldedatter Marie Stuart (1542-1587) blev dronning af Skotland. 

Huset Bourbon
Grever fra Frankrig
Jean 8. af Bourbon-Vendôme

Jean 8. af Bourbon-Vendôme (født 1428, død 6. januar 1477) var greve af Vendôme fra 1446 til 1477. Som ung deltog Jean i Hundredårskrigen på fransk side. 

Jean var hofmand hos kong Karl 7. af Frankrig, og han deltog i kroningen af Ludvig 11. af Frankrig i 1461. Under opstanden mod den nye konge kæmpede Jean på kongens side, men han vandt ikke kong Ludvigs yndest. Han blev dog ridder af Sankt Mikaels orden, der dengang var Frankrigs fornemste orden. 

Efter at Jean havde forladt hoffet, brugte han resten af sit liv på at udvikle sit grevskab.

Familie 
Jean 8. var efterkommer af kong Ludvig 9. af Frankrig (død 1270), og han blev tipoldefar til kong Henrik 4. af Frankrig. 

Han var søn af grev Ludvig 1. af Bourbon-Vendôme og Jeanne de Montfort-Laval. 

I 1454 giftede Jean sig med Isabelle de Beauvau (1436-1475), dame af Champigny og La Roche-sur-Yon. De fik otte børn. Sønnen Frans af Bourbon-Vendôme blev greve af Vendôme. 

Huset Bourbon
Grever fra Frankrig
Rabat-Salé-Zemmour-Zaēr

Rabat-Salé-Zemmour-Zaēr var tidligere  en region i det nordvestlige Marokko, med et indbyggertal på 2.366.494  (2. september 2004) på et areal af 10 226 km². Regionens administrative hovedby er Rabat, som også er Marokkos hovedstad.
Fra 2015 blev den en del af regionen Rabat-Salé-Kénitra.

Administrativ inddeling 
Regionen er inddelt i tre præfekturer ogen provins:

Præfekturer
 Rabat, Salé, Skhirate-Témara
Provins
 Khémisset

Større byer 
Indbyggertal ifølge folketællingen 2. september 2004.
 Salé (760.186)
 Rabat (627.932)
 Témara (225.497)
 Khémisset (105.088)
 Tiflet (69.640)
 Skhirate (43.025)

Eksterne kilder og henvisninger 

Marokkos regioner
Souss-Massa-Drâa

Souss-Massa-Drâa er en region i det centrale Marokko, med et indbyggertal på 3.113.653 mennesker (2. september 2004) på et areal af 73 207 km² . Regionens administrative hovedby er Agadir.

Administrativ inddeling
Regionen er inddelt i to præfekturer og fem provinser:

Præfekturer
 Agadir-Ida ou Tanane, Inezgane-Aït Melloul
Provinser
 Chtouka-Aït Baha, Ouarzazate, Taroudannt, Tiznit, Zagora

Større byer
Indbyggertal i følge folketællingen 2. september 2004.

 Agadir (346.106)
 Aït Melloul (130.370)
 Inezgane (112.753)
 Dcheïra El Jihadia (89.367)
 Taroudannt (69.489)
 Oulad Teïma (66.183)
 Ouarzazate (56.616)
 Tiznit (53.682)

Andre vigtige byer 
 Biougra
 Zagora

Eksterne kilder/henvisninger 

Marokkos regioner
Tadla-Azilal

Tadla-Azilal var frem til 2015  en region i det centrale Marokko, med et indbyggertal på  1.450.519 mennesker (2. september 2004) på et areal af 17.209 km². Regionens administrative hovedby er Béni Mellal. Fra 2015 blev den en del af regionen Béni Mellal-Khénifra.

Administrativ inddeling
Regionen er inddelt i to provinser: 
 Azilal, Béni-Mellal

Større byer
Indbyggertal i følge  folketællingen 2. september 2004.

 Béni Mellal (163.286)
 Fquih Ben Salah (82.446)
 Souk Sebt Oulad Nemma (51.049)
 Kasba Tadla (40.898)
 Azilal (27.719)

Eksterne kilder/henvisninger 

   	

Marokkos regioner
Béni Mellal

Béni Mellal (arabisk: بني ملال) er en by i Marokko, ved foden af Atlasbjergene, omtrent 170 km syd for Rabat. Byen er administrativ hovedby for regionen Tadla-Azilal og provinsen Béni-Mellal og har  indbyggere. 

Béni Mellal er et markedscentrum for landbrugsområdet på Beni Amir-sletten, hvor der dyrkes appelsiner, oliven, figen og andet frugt. Byen har vejforbindelse med Fès, Marrakech og Casablanca. Syd for byen ligger en kunstig sø og dæmningen Bin el Ouidane.

Kilder

Eksterne henvisninger 

 

Byer i Marokko